Ledecký, Vladimír, poslanec NR SR (2022-10-19):
Pán predsedajúci, budem sa snažiť do piatich minút, aby sme to dneska ukončili. Takže zákon o sociálnom podnikaní, tí, ktorí sa venujú sociálnemu podnikaniu, vedia, že zákon je od... platí od roku 2018. Problém toho, to, že vznikol ten zákon, je, si myslím, veľké hrdinstvo vtedy vládnucej strany SMER, lebo mali za sebou veľkú kauzu rozkrádania sociálnych podnikov a do dneska, keď niekde prídete a poviete, že sociálne podniky, tak taký úškrn to vzbudí, lebo stovky miliónov slovenských korún ešte vtedy sa rozkradlo. Ale myslím si, že práve tu na Slovensku to platí tak, že niečo sa musí rozkradnúť, aby potom niečo vzniklo, čo je funkčné. Takže za to rozkradnutie, samozrejme nie, nechválim, ale za to, že ten zákon sa prijal. A bol, aký bol, a sa urobil tak, že to je funkčné, tak je to v poriadku. Zákon má dve línie. Prvá línia funguje od roku 2018, je to línia o sociálnych podnikoch. Teraz pán minister prišiel s novelou zákona, kde dal druhú líniu, a to sú rodinné podniky. K tým rodinným podnikom snáď len krátko. Všetci zainteresovaní, s ktorými som sa na tú tému bavil, hovoria, že to tam nepatrí, že to patrí úplne niekde inde. Mne čo vadí na tých rodinných podnikoch, že to je ako prázdny, ako prázdny hrniec. Že naozaj je len definovaný, čo je to rodinný podnik, a vlastne aké výhody a čím sa bude napĺňať, aby tie rodinné podniky boli motivované fungovať, tam nie je. Skôr v priebehu tých troch minút, čo mám ešte, by som sa venoval ohľadom sociálnych podnikov. To je tá druhá časť zákona. Áno, pán minister, máte pravdu. Zákon funguje štyri roky, priniesol nejaké veci z praxe, na ktorých by sme sa mali nejak poučiť a vylepšiť. Tak ako ste povedali, Braňo Ondruš písal poslancom, oni v podstate k tomu zákonu, čo sa týka tých sociálnych podnikov, majú naozaj túto jednu výhradu. Bol som ako taký externý konzultant, keď sa pripravoval zákon o sociálnych podnikoch, a musím vám povedať, že definícia znevýhodnenej osoby, o ktorej, ktorú ste spomínali, sme zobrali alebo inšpirácia bola zo Švédska a už vtedy sme hovorili, že čo keď sa to bude zneužívať. No ale vo Švédsku sa to nezneužíva, ale slovenský národ je asi, asi iný. Takže plne súhlasím s tým, že ste tam zaviedli povinnosť, že ten človek bude posudzovaný na úrade práce u posudkového lekára. A či, je mi jasné, že tá podpora tých 75 %, ktorá, ktorá je na invalidné osoby, asi nie je kóšer, keď to majú aj osoby, ktoré nie sú posúdené ako invalidní. Len zase to vaše číslo, nemôžme sa baviť naozaj, či viacej, alebo menej, menej asi nie, ale či viacej, takže o tom, o tom určite budeme sa baviť a diskutovať. Ale to, že to sa zmení tak, že to bude posudzovať ten posudkový lekár, však on to posudzuje na základe nejakých pravidiel, ktoré mu, ktoré sa, ktoré sa prijmú. Tak to je, si myslím, že to pravidlo dobré, lebo naozaj nie je to objektívne posudzované. A možno čo by bolo dobré ešte do toho zákona dať, je, že dneska, keď sa registruje ten sociálny podnik, nie je termín, dokedy musí byť registrovaný. Ja nevravím, že to musí byť týždeň, mesiac, ale naozaj dať tam nejaký termín, aby ten, teda aby ten sociálny podnik naozaj vedel, že či, alebo ten podnik vedel, že či ten štatút získa, alebo nezíska, aby sa to zbytočne nenaťahovalo. Takže takisto v druhom čítaní chcem sa s vami na túto tému baviť. Ďakujem.